24. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 18303 της 13 Οκτ./10 Νοεμ. 1987 (ΦΕΚ Β΄ 610) Καθορισμός των υποβαλλομένων στοιχείων από τις βιομηχανικές και βιοτεχνικές επιχειρήσεις στο Υπουργείο Βιομηχανίας - Ενέργειας και Τεχνολογίας, σχετικά με την δραστηριότητά τους, για την ενημέρωση του Βιομηχανικού Μητρώου. Έχοντας υπόψη: 1.Τις διατάξεις: α)Του Α.Ν. 207/67 περί εγκαταστάσεως και λειτουργίας βιομηχανιών, βιοτεχνιών, πάσης φύσεως μηχ/κών εγκ/σεων και αποθηκών  και περί άλλων τινών συναφών διατάξεων. β)Του άρθρ. 5 του Νόμ. 858/5.1.79 περί συστάσεως θέσεων μεταφοράς αρμοδιοτήτων και ρυθμίσεως τινών θεμάτων Υπουργ. Βιομηχανίας και Ενέργειας. γ)Του Νόμ. 1558/85 Κυβέρνηση και Κυβερνητικά Όργανα (ΦΕΚ 137/Α/85). δ)Του Π.Δ. 437/85 Καθορισμός και ανακατανομή αρμοδιοτήτων των Υπουργείων (ΦΕΚ 157/Α/85). ε)Του Π.Δ. 456/85 Μεταφορά αρμοδιοτήτων των Υπηρεσιών και προσωπικού στα Υπουργεία Περιβάλλοντος, Χωροταξίας και Δημοσίων Έργων, Βιομηχανίας - Ενέργειας και Τεχνολογίας, Εμπορίου και Μεταφορών και Επικοινωνιών από το Υπουργείο Εθνικής Οικονομίας και στο Υπουργείο Βιομηχανίας - Ενέργειας και Τεχνολογίας από το Υπουργείο Περιβάλλοντος, Χωροταξίας και Δημοσίων Έργων,(ΦΕΚ 163/Α/85). στ)Του Π.Δ. 229/16/7/86 Σύσταση και οργάνωση της Γενικής Γραμματείας Βιομηχανίας (ΦΕΚ 96/Α/86). ζ)Του Π.Δ. 397/87 Διορισμός Υπουργών και Υφυπουργών (ΦΕΚ 176/Α/87). 2.Την    με    αριθ.    πρωτ.   Υ.1321/25.9.87 (Αντί για τη σελ. 46,31(γ) Σελ. 46,31(δ) Τεύχος 1120-Σελ. 3 Έλεγχος Βιομηχανικών Εγκαταστάσεων 13.Β.β.19-24 (ΦΕΚ 531/Β/87) απόφαση του Πρωθυπουργού ανάθεση αρμοδιοτήτων στον Υπουργό Αναπληρωτή Βιομηχανίας - Ενέργειας και Τεχνολογίας. 3.Την ανάγκη παρακολούθησης γενικά της δραστηριότητας των μεταποιητικών επιχειρήσεων της χώρας για τη χάραξη σωστής βιομηχανικής πολιτικής, αποφασίζουμε: Καθορίζουμε, ως ακολούθως, τα υποβαλλόμενα, από τις βιομηχανικές επιχειρήσεις στη Γενική Γραμματεία Βιομηχανίας, στοιχεία για την δραστηριότητά τους, το χρόνο, την προθεσμία καθώς και κάθε λεπτομέρεια υποβολής τους για την ενημέρωση του Βιομηχανικού Μητρώου. Άρθρ. 1.-1.Οι μεταποιητικές γενικά επιχειρήσεις με νομική μορφή Ανωνύμου Εταιρείας (Α.Ε.) ή Εταιρείας Περιωρισμένης Ευθύνης (Ε.Π.Ε.) αλλά και με οποιαδήποτε άλλη νομική μορφή, εφόσον διατηρούν βιβλία ανωτάτης κατηγορίας που προβλέπεται από τον Κ.Φ.Σ. (3η κατηγορία) θα υποβάλλουν κάθε χρόνο Δελτίο Βιομηχανικής Κινήσεως το οποίο περιλαμβάνει: α)Γενικά στοιχεία της Επιχείρησης (επωνυμία, νομική μορφή, είδος δραστηριότητας κ.λπ.). β)Στοιχεία ισολογισμού. γ)Στοιχεία λογαριασμών εκμ/σεως κερδοζημιών. δ)Στοιχεία των κυριοτέρων χρησιμοποιηθεισών πρώτων υλών. ε)Στοιχεία των κυριοτέρων παραχθέντων προϊόντων, και στ)Στοιχεία εργοστασίου, όπως αυτά περιλαμβάνονται με κάθε λεπτομέρεια στο παράρτημα της απόφασης αυτής. 2.Τα δηλούμενα, σύμφωνα με το ανωτέρω δελτίο, στοιχεία, θα αναφέρονται στην οικονομική χρήση του προηγουμένου της υποβολής του δελτίου ημερολογιακού έτους. Εάν η χρήση δεν είναι ημερολογιακή δηλ. 1/1 έως 31/12, τότε θα γράφονται τα στοιχεία της χρήσης που λήγει στα μέσα του προηγουμένου ημερολογιακού έτους (τον χρόνο που ερευνάμε). Άρθρ. 2.-1.Τα δελτία βιομηχανικής και βιοτεχνικής κινήσεως θα στέλνονται από την αρμόδια Υπηρεσία της Γενικής Γραμματείας Βιομηχανίας (Δ/νση Διοικητικής Υποστήριξης Τμήμα Μηχανογράφησης και Τεκμηρίωσης) στις ανωτέρω μεταποιητικές επιχειρήσεις, εντός του πρώτου τριμήνου κάθε χρόνο. Σελ. 46,32(δ) Τεύχος 1120-Σελ. 4 2.Προθεσμία υποβολής των δελτίων από τις μεταποιητικές επιχειρήσεις, ορίζεται ένας μήνας από της αποστολής τους. Άρθρ. 3.-Όλα τα ανωτέρω δελτία θα υποβάλλονται μετά τη συμπλήρωσή τους, σύμφωνα με τις σχετικές οδηγίες, στη Δ/νση Διοικητικής Υποστήριξης, τμήμα Μηχανογράφησης και Τεκμηρίωσης της Γ.Γ.Β. με συστημένη επιστολή ή με ιδιόχειρη παράδοση αυτών από τους ενδιαφερομένους. Στη δεύτερη περίπτωση θα αναγράφεται στο κάτω μέρος του δελτίου η ημερομηνία παραλαβής του και θα υπογράφεται από τον αρμόδιο για την παραλαβή υπάλληλο ενώπιον του παραδίδοντος. Άρθρ. 4.-1.Το Τμήμα Μηχανογράφησης και Τεκμηρίωσης της Γ.Γ.Β., θα χορηγηθεί μετά την παραλαβή του συμπληρωμένου δελτίου αποδεικτικό καταθέσεως όπως ορίζεται κατωτέρω: α)Προσωρινό αποδεικτικό καταθέσεως Δελτίου Βιομηχανικής και Βιοτεχνικής Δραστηριότητας, ισχύος ενός μηνός. Τούτο θα χορηγείται αμέσως με την παραλαβή του δελτίου. β)Αποδεικτικό καταθέσεως δελτίου βιομηχανικής και βιοτεχνικής δραστηριότητας  ισχύος μέχρι 30 Απριλίου του επομένου από την υποβολή του δελτίου έτους. Το δεύτερο τούτο και οριστικό αποδεικτικό θα χορηγείται μετά από σχετικό έλεγχο του δελτίου. 13.Β.β.24 Έλεγχος Βιομηχανικών Εγκαταστάσεων    2.Η ανωτέρω προθεσμία μπορεί να παρατείνεται σε εξαιρετικές περιπτώσεις από τη Δ/νση Διοικητικής Υποστήριξης της Γενικής Γραμματείας Βιομηχανίας. 3.Τα αποδεικτικά της προηγούμενης παραγράφου αποτελούν απαραίτητο δικαιολογητικό στοιχείο των ενδιαφερομένων επιχειρήσεων στις συναλλαγές τους με τις Εμπορικές Τράπεζες, όσον αφορά τις εργασίες χρηματοδοτήσεως, εγγυητικών επιστολών, εισαγωγών και εξαγωγών. Άρθρ.5.-1.Κατά των μεταποιητικών επιχειρήσεων που δεν υπέβαλαν τα, καθοριζόμενα με την απόφαση αυτή, στοιχεία για την ενημέρωση του βιομηχανικού Μητρώου ή τα υπέβαλαν εκπρόθεσμα ή ελλειπή ή ανακριβή, εφαρμόζονται ανάλογα, σύμφωνα με το άρθρ. 5 του Νόμ. 858/79, οι διατάξεις της παρ. 8 του άρθρ. 1 του Α.Ν. 207/67. 2.Οι χρηματικές ποινές επιβάλλονται με απόφαση της Δ/νσεως Διοικητικής Υποστήριξης. Άρθρ.6.-1.Ορίζουμε όπως αντίγραφο της κατά νόμο χορηγούμενης άδειας λειτουργίας ή χορηγούμενης άδειας λειτουργίας εγκριθείσης επέκτασης λειτουργούσης εγκ/σεως ή ανανεώσεως ή παρατάσεως αυτών, κοινοποιείται υποχρεωτικά από την χορηγούσα αυτήν Αρχή στη Δ/νση Διοικητικής Υποστήριξης - Τμήμα Μηχανογράφησης και Τεκμηρίωσης της Γ.Γ.Β. 2.Τέλος στην ίδια Υπηρεσία θα διαβιβάζεται υποχρεωτικά φωτοαντίγραφο υπευθύνου δηλώσεως (από την αρμόδια Υπηρεσία στην οποία υποβάλλεται) επί ανακοινώσεως ενάρξεως λειτουργίας βιομηχανιών ή βιοτεχνιών, σύμφωνα με τις διατάξεις της παρ. 7 του άρθρ. 1 του Α.Ν. 207/67. Άρθρ.7.-Από της ισχύος της παρούσης παύει να ισχύει η απόφασή μας Β 4881/26.3.1987. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 